Nova vrsta 'televizijskog rata' (23/3/03) - 2003-03-23
Za razliku od prethodnih sukoba, kada su u prvom planu bile žrtve, ovaj rat doživljavamo očima ratnika – novinari su u tenkovima, vojni
piše o načinu na koji mediji prate rat u Iraku. Novinari iz cijelog svijeta, njih oko šest stotina, postali su dijelom vojnih snaga, u njih su - kako je rečeno – gotovo “udomljeni”. I kakav je rezultat takve nove suradnje vojske i medija? Newyorški dnevnik piše: do sada su “televizijski ratovi” – poput onog na Kosovu - velik naglasak davali na to što se događa žrtvama rata – civilima, izbjeglicama, ratnim zarobljenicima... Ovaj put rat doživljavamo očima ratnika – novinari su u tenkovima, vojnim stožerima, gaze kroz pustinju s marincima. “Kad gledate vijesti, čini vam se da u ovom ratu uopće nema mrtvih” – komentira za Amelie Hastie, profesorica medija na Sveučilištu Kalifornije u Santa Cruzu. “Nemate dojam da u Iraku uopće netko živi – vide se samo prazne zgrade u Bagdadu koje već danima gore.” javlja o prvim žrtvama među novinarima. U okršajima u južnom Iraku, u četiri incidenta, teško su ranjena tri novinara. Ne zna se jesu li rane smrtne – njihovo stanje još nije potvrđeno. Američke vojne vlasti javljaju da se radi o novinarima koji su se jučer odlučili izdvojiti od invazionih snaga, i izvještavati neovisno od njih. Američki general Guy Shields, koji je odgovoran za odnose s medijima, rekao je da su dotični novinari kasnije putem mobitela zvali vojsku u pomoć, rekavši da su napadnuti od strane Iračana. U sjevernom Iraku, poginuo je jučer kamerman australske televizije – piše Washington Post.